title: 2011/530/EU: A Tanács határozata ( 2011. március 31. ) az Európai Unió és a Nemzetközi Polgári Repülési Szervezet közötti megerősített együttműködési keret biztosításáról szóló együttműködési megállapodás Unió nevében történő aláírásáról és ideiglenes alkalmazásáról#Együttműködési megállapodás az Európai Unió és a Nemzetközi Polgári Repülési Szervezet közötti megerősített együttműködési keret biztosításáról

text:
               9.9.2011

               HU

               Az Európai Unió Hivatalos Lapja

               L 232/1

         A TANÁCS HATÁROZATA
   (2011. március 31.)
   az Európai Unió és a Nemzetközi Polgári Repülési Szervezet közötti megerősített együttműködési keret biztosításáról szóló együttműködési megállapodás Unió nevében történő aláírásáról és ideiglenes alkalmazásáról
   (2011/530/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére és 218. cikke (5) bekezdésére,
   tekintettel az Európai Bizottság javaslatára,
   mivel:

               (1)

               A Bizottságot a tárgyalások megkezdésére felhatalmazó, a Tanács által 2009. december 17-én elfogadott felhatalmazással összhangban a Bizottság megerősített együttműködési keret biztosításáról szóló együttműködési megállapodásra (a továbbiakban: együttműködési megállapodás) irányuló tárgyalásokat folytatott a Nemzetközi Polgári Repülési Szervezettel.

               (2)

               Az együttműködési megállapodást 2010. szeptember 27-én, a Nemzetközi Polgári Repülési Szervezet Montrealban tartott 37. közgyűlésén mindkét fél parafálta.

               (3)

               Az együttműködési megállapodást alá kell írni és ideiglenesen alkalmazni kell, figyelemmel a megkötésére irányuló eljárások befejezésére,

         ELFOGADTA EZT A HATÁROZATOT:
   1. cikk
   Az Európai Unió és a Nemzetközi Polgári Repülési Szervezet közötti megerősített együttműködési keret biztosításáról szóló együttműködési megállapodás (a továbbiakban: együttműködési megállapodás) aláírása – figyelemmel a szóban forgó együttműködési megállapodás megkötésére – az Unió nevében jóváhagyásra kerül.
   Az együttműködési megállapodás szövegét csatolták e határozathoz.
   2. cikk
   A Tanács elnöke felhatalmazást kap arra, hogy kijelölje az Unió nevében az együttműködési megállapodás aláírására jogosult személyt vagy személyeket.
   3. cikk
   Az együttműködési megállapodás aláírásának napjától ideiglenesen alkalmazandó a megkötésére vonatkozó eljárások lezárulásáig (1).
   4. cikk
   Ez a határozat az elfogadása napján lép hatályba.

      Kelt Brüsszelben, 2011. március 31-én.

            a Tanács részéről

            az elnök

         VÖLNER P.

      (1)  Az együttműködési megállapodás aláírásának dátumát a Tanács Főtitkársága az Európai Unió Hivatalos Lapjában hirdeti ki.

      EGYÜTTMŰKÖDÉSI MEGÁLLAPODÁS
      az Európai Unió és a Nemzetközi Polgári Repülési Szervezet közötti megerősített együttműködési keret biztosításáról
      AZ EURÓPAI UNIÓ (a továbbiakban: EU),
      és
      A NEMZETKÖZI POLGÁRI REPÜLÉSI SZERVEZET (a továbbiakban: ICAO),
      a továbbiakban: a felek,
      EMLÉKEZTETVE a Chicagóban, 1944. december 7-én aláírt Nemzetközi Polgári Repülési Egyezményre (a továbbiakban: Chicagói Egyezmény) és különösen annak 55. cikke a) pontjára és 65. cikkére,
      EMLÉKEZTETVE az Európai Unió működéséről szóló szerződésre és különösen annak 218. és 220. cikkére,
      SZEM ELŐTT TARTVA az ICAO A1-10. sz. közgyűlési határozatát, amely felhatalmazta az ICAO Tanácsot arra, hogy megfelelő megállapodásokat kössön azokkal a nemzetközi közjogi szervezetekkel, amelyeknek a tevékenysége érinti a nemzetközi polgári repülést, különösen a technikai együttműködés, az információ- és dokumentumcsere, az üléseken való részvétel, valamint olyan egyéb kérdések tekintetében, amelyek hatékony együttműködést mozdíthatnak elő,
      EMLÉKEZTETVE az ICAO regionális polgári repülési szervekkel és regionális szervezetekkel folytatott együttműködési politikájára és keretére, amelyek többek között az említett szervekkel és szervezetekkel létesítendő együttműködési megállapodások megkötését célozzák, az Európai Bizottság és az ICAO regionális szervezetekről tartott, 2008. április 10–11-i montreali szimpóziuma ajánlásainak megfelelően,
      FIGYELEMBE VÉVE, hogy a repülésbiztonság, a légiközlekedés-védelem, a légiforgalmi szolgáltatás és a környezetvédelem területén létező ICAO-szabványok többségét a vonatkozó uniós jogszabályok tárgyalták,
      FIGYELEMBE VÉVE az „Európai Repülésbiztonsági Ügynökség (EASA) és a Nemzetközi Polgári Repülési Szervezet (ICAO) közötti, a biztonságfelügyelet-ellenőrzésről és a kapcsolódó kérdésekről létrejött együttműködési megállapodást”, amely 2006. március 21-én Montrealban került aláírásra,
      FIGYELEMBE VÉVE a Nemzetközi Polgári Repülési Szervezet (ICAO) és az Európai Közösség közötti, a légiközlekedés-védelmi ellenőrzésekről és a kapcsolódó kérdésekről létrejött, 2008. szeptember 17-én Montrealban aláírt együttműködési megállapodást,
      MIVEL az Európai Közösség és az Egyesült Nemzetek Szervezete 2003. április 29-én új pénzügyi és igazgatási keretmegállapodást írt alá, amelyhez az ICAO az Európai Közösséggel 2004. december 7-én aláírt megállapodás útján csatlakozott,
      MIVEL ez az együttműködési megállapodás mindaddig nem váltja fel, illetve nem érinti a felek között létrejött egyéb együttműködési formákat, amíg azok hatályban maradnak,
      TEKINTETTEL az ICAO A36-2. sz. közgyűlési határozatára, amely többek között elismeri, hogy a regionális és a szubregionális biztonságfelügyeleti rendszerek, köztük a regionális biztonságfelügyeleti szervezetek létrehozása – méretgazdaságosság és kiterjedtebb harmonizáció útján – számottevő segítséget nyújthat az államoknak a Chicagói Egyezmény szerinti kötelezettségeik betartásában, és amely a főtitkárt is felkéri az ICAO általános biztonságfelügyelet-ellenőrzési programja (USOAP), valamint más szervezetek repülésbiztonságot érintő ellenőrzési programjai közötti koordináció és együttműködés előmozdításának folytatására, és ezeken túlmenően arra utasítja a Tanácsot, hogy mozdítsa elő a regionális és szubregionális biztonságfelügyeleti rendszerekre, köztük a regionális biztonságfelügyeleti szervezetekre vonatkozó elképzelést,
      MIVEL a felek közös elképzelése, hogy – a Chicagói Egyezmény mellékleteiben foglalt, a repülésbiztonságot, a légiközlekedés-védelmet, a légiforgalmi szolgáltatást és a környezetvédelmet szolgáló ICAO-szabványoknak való megfelelés teljesülése érdekében – megvalósítsák az európai operatív szabályozások, előírások és eljárások legmagasabb szintű egységességét,
      MIVEL mindegyik fél fontos szerepet játszik ennek a célnak a megvalósításában,
      MIVEL a felek el kívánnak köteleződni a regionális együttműködés mellett és annak tárgyában kommunikálni kívánnak egymással,
      MIVEL az EU közös szabályokat fogadott el a repülésbiztonság és a légiközlekedés-védelem területén, és az Európai Repülésbiztonsági Ügynökség (EASA) és az Európai Bizottság az EU tagállamaiban vizsgálatokat folytat az említett szabályok alkalmazásának nyomon követésére,
      FIGYELEMBE VÉVE, hogy az EU-ban az Európai Bizottság a repülésbiztonság, a légiközlekedés-védelem, a légiforgalmi szolgáltatás és a környezetvédelem területén rendelkezik az uniós jogszabályok végrehajtását biztosító végrehajtási jogkörrel,
      FIGYELEMBE VÉVE, hogy az ICAO ellenőrzési programjainak és az EU vizsgálati programjainak elsődleges célkitűzése a repülésbiztonság és a légiközlekedés-védelem fokozása a vonatkozó előírások alkalmazásának értékelése, az esetleges hiányosságok feltárása és szükség esetén az EU-beli hiányosságok kezelésének biztosítása révén,
      MIVEL az EU Montrealban hivatalt hozott létre azzal a céllal, hogy elősegítse az EU és az ICAO közötti kapcsolatok és együttműködés megszilárdítását, és lehetővé tegye az EU fokozottabb részvételét az ICAO tevékenységeiben és az azokhoz való fokozottabb hozzájárulását az ICAO székhelyén,
      FIGYELEMBE VÉVE, hogy az EU-tagállamok Chicagói Egyezmény szerinti jogainak és kötelezettségeinek sérelme nélkül, illetve az uniós tagállamok és az ICAO közötti – az előbbiek ICAO-tagságából fakadó – kapcsolat sérelme nélkül, az EU és az ICAO között a repülésbiztonság, a légiközlekedés-védelem, a légiforgalmi szolgáltatás és a környezetvédelem területén oly módon célszerű kölcsönös együttműködést kialakítani, amely biztosítja a szabványok fokozottabb harmonizációját és a tevékenységeik szorosabb koordinációját a korlátozott erőforrások optimálisabb kihasználásának és a párhuzamos erőfeszítések elkerülésének megvalósítását, mindkét fél sértetlenségének megőrzése mellett,
      MIVEL a felek – a szabályaik szerint előírt mértékben – elismerik a másik féltől kapott minősített adatok védelmének szükségességét,
      A KÖVETKEZŐKBEN ÁLLAPODTAK MEG:
      1.   Általános rendelkezések
      A felek megállapodnak abban, hogy megerősítik kapcsolatukat és szorosabb együttműködést hoznak létre a repülésbiztonság, a légiközlekedés-védelem, a légiforgalmi szolgáltatás és a környezetvédelem területén, továbbá abban, hogy a kialakított eljárási szabályzattal összhangban – a nemzetközi polgári repülés érdekében ezen együttműködési megállapodás aláírásával – elősegítik a tevékenységekben való részvételüket és az üléseken megfigyelői minőségükben való részvételüket.
      Ez az együttműködési megállapodás nem sérti az EU-tagállamoknak a Chicagói Egyezmény szerinti jogait és kötelezettségeit, illetve az ICAO és az EU-tagállamok közötti, a tagállamok ICAO-tagságából fakadó kapcsolatot.
      Ez az együttműködési megállapodás nem vonatkozik, illetve nem terjed ki sem az ICAO, sem az EU döntéshozatalára, azon belül a szabványosítási vagy szabályalkotási kérdésekre sem, hanem az említett tevékenységek előkészítési szakaszában folytatott szabályozási együttműködést hozza létre.
      Az Európai Unió montreali hivatala, amely az EU-t az ICAO székhelyén képviseli, elősegíti az EU és az ICAO közötti kapcsolatokat, az ICAO számára pedig a legfőbb EU kapcsolattartási pontként szolgál az ezen együttműködési megállapodás végrehajtásával kapcsolatos valamennyi kérdésben.
      2.   Célkitűzések

                  2.1.

                  Ez az együttműködési megállapodás:

                              a)

                              keretet hoz létre a felek közötti megerősített kapcsolatokhoz;

                              b)

                              megerősíti a felek közötti együttműködést;

                              c)

                              meghatározza a felek közötti kölcsönös együttműködés területeit; és

                              d)

                              létrehozza a felek közötti együttműködés végrehajtásához kapcsolódó feltételeket és mechanizmusokat.

            3.   Hatály

                  3.1.

                  Ez az együttműködési megállapodás a felek között az alábbi területeken folytatandó együttműködést hozza létre:

                              a)

                              repülésbiztonság;

                              b)

                              légiközlekedés-védelem;

                              c)

                              légiforgalmi szolgáltatás; és

                              d)

                              környezetvédelem.

                  3.2.

                  Az e cikk 3.1. bekezdésében említett területek mindegyike az együttműködési megállapodás külön mellékleteinek hatálya alá tartozik.

                  3.3.

                  A felek munkarendet állapíthanak meg, amely meghatározza az ezen együttműködési megállapodásban megállapított együttműködési tevékenységek hatékony végrehajtásához szükséges, kölcsönösen elfogadott mechanizmusokat és eljárásokat.

                  3.4.

                  Az ezen együttműködési megállapodás alapján elfogadott mellékletek ezen együttműködési megállapodás szerves részét képezik.

            4.   Együttműködés formái

                  4.1.

                  A felek:

                              a)

                              konzultációs, koordinációs és együttműködési, valamint információcserére szolgáló mechanizmusokat hoznak létre;

                              b)

                              elősegítik a teljesítménykövetelmények összehangolását, valamint az új technológiák és rendszerek együttműködési képességét;

                              c)

                              koordinálják ellenőrzési és vizsgálati programjaikat és eredményeiket, valamint technikai segítségnyújtási tevékenységeiket a korlátozott erőforrások optimálisabb kihasználása és a párhuzamos erőfeszítések elkerülése érdekében;

                              d)

                              információcserét folytatnak az ICAO-szabványoknak való megfelelésről;

                              e)

                              megállapodásokat hoznak létre az EU számára ahhoz, hogy szaktudást és erőforrásokat biztosítsanak az ICAO-nak, többek között a főtitkár kizárólagos felhatalmazásán alapuló kirendelések, technikai segítségnyújtás és – amennyiben megvalósítható – szakképzés formájában;

                              f)

                              lehetővé teszik az egyik fél részvételét a másik fél az ellenőrzési és vizsgálati programokhoz és – adott esetben – képzési programokhoz kapcsolódó tevékenységeiben, míg az EU-megfigyelők csak az ICAO beleegyezésével vehetnek részt az EU-államok ICAO által ellátott ellenőrzési küldetéseiben, az ICAO-ellenőrzésekben ICAO-ellenőrkénti kirendelés alapján részt vevő EU-szakértők az ellenőrzési küldetéshez kapcsolódó valamennyi információt szigorúan bizalmasan kezelik, az alkalmazandó ICAO-szabályokkal összhangban; továbbá

                              g)

                              bármelyik fél titoktartási kötelezettségeinek sérelme nélkül és a 6. cikkben megállapított titoktartási szabályaik alkalmazására is figyelemmel megosztják az elektronikus információkat, adatokat és hivatalos kiadványokat, továbbá kölcsönös hozzáférést biztosítanak az adatbázisokhoz, és egymás meglévő adatbázisainak kiegészítése érdekében megerősítik az azok közötti összeköttetéseket.

            5.   Együttműködési tevékenységek

                  5.1.

                  A felek – az ezen együttműködési megállapodás mellékleteiben foglaltaknak megfelelően – megállapodnak abban, hogy közösen hajtják végre a következő együttműködési tevékenységeket. A felek:

                              5.1.1.

                              konzultációs, együttműködési és információmegosztási mechanizmusokat hoznak létre, ideértve a következőket:

                                          a)

                                          rendszeres párbeszédre, konzultációra és információmegosztásra szolgáló közös mechanizmusokat hoznak létre és alkalmaznak;

                                          b)

                                          gondoskodnak arról, hogy mindegyik fél kellő időben folyamatos tájékoztatást kapjon az ezen együttműködési megállapodás szempontjából releváns – a repülésbiztonság, a légiközlekedés-védelem, a légiforgalmi szolgáltatás és a környezetvédelem területét érintő – döntésekről, tevékenységekről, kezdeményezésekről, ülésekről és eseményekről, és megkapja a vonatkozó dokumentációt. Adott esetben rövid tájékoztatók is tarthatók;

                                          c)

                                          térítésmentes hozzáférést biztosítanak valamennyi hivatalos dokumentumhoz és kiadványhoz;

                                          d)

                                          webhelyeken adatbázisokat és tájékoztatást bocsátanak a másik fél rendelkezésére; és

                                          e)

                                          gondoskodnak arról, hogy az EU elektronikus hozzáférést kapjon és elektronikus hozzáféréssel rendelkezzen az ICAO-államok valamennyi olyan leveléhez, amelyeknek tárgya releváns ennek az együttműködési megállapodásnak és a mellékleteinek a hatálya szempontjából.

                              5.1.2.

                              A felek – a korlátozott erőforrások optimálisabb kihasználása és a párhuzamos erőfeszítések elkerülése érdekében – együttműködési kereteket hoznak létre az ellenőrzési és vizsgálati programok hatékonyabb koordinálására.

                              5.1.3.

                              A felek közös mechanizmusokat hoznak létre a programtervezés és a technikai segítségnyújtás szoros koordinációjára.

                              5.1.4.

                              A felek együttműködnek az új technológiák és rendszerek globális együttműködési képességének előmozdításában, és közös mechanizmusokat hoznak létre az új technológiák alkalmazását érintő együttműködés megerősítésére.

                              5.1.5.

                              A felek kellő időben kölcsönös konzultációt biztosítanak annak érdekében, hogy fokozottabb koordinációt és következetességet valósítsanak meg a szabályozások, a szakpolitikák, a megközelítések, valamint az ICAO szabványai és ajánlott gyakorlatai között.

                              5.1.6.

                              A felek a szakértői vélemények és az erőforrások cseréjének elősegítésére munkarendet állapítanak meg, a következők szerint:

                                          a)

                                          az ICAO a szabványok és az ajánlott gyakorlatok végrehajtására irányuló bevált módszerekre vonatkozó szaktudást és tanácsadást biztosít az EU számára;

                                          b)

                                          az EU szaktudást biztosít az ICAO számára, többek között az ICAO titkárságához való kirendelések formájában;

                                          c)

                                          az EU törekszik arra, hogy pénzügyi hozzájárulást nyújtson az ICAO számára az ezen együttműködési megállapodás végrehajtása során felmerülő költségek – többek között igazgatási költségek, a dokumentumok és kiadványok, valamint a kapcsolódó szolgáltatások biztosításával, az ICAO székhelyén található helyiségek használatával összefüggő költségek és az információtechnológiai költségek – fedezésére;

                                          d)

                                          az EU törekszik arra, hogy pénzügyi hozzájárulást biztosítson az ICAO számára az ICAO technikai együttműködési programjainak és a vegyes bizottságon belül egyeztetésre kerülő – a pénzügyi és igazgatási keretmegállapodással összhangban lévő – egyéb ICAO-tevékenységek támogatására;

                                          e)

                                          ezen együttműködési megállapodás keretében az ICAO-hoz való kirendelések és az ICAO-nak szánt pénzügyi hozzájárulások új keretét és feltételeit a vegyes bizottságban erre a célra elfogadott munkarend szerint állapítják meg. Ez a munkarend tartalmazza az EU számára azt a lehetőséget, hogy e hozzájárulások keretében az ICAO-tól pénzügyi tájékoztatást kérjen.

                              5.1.7.

                              A felek tájékoztatják egymást bármely releváns képzési programról, és adott esetben elősegítik a másik fél részvételét.

                              5.1.8.

                              A felek adott esetben közösen szerveznek megfelelő rendezvényeket és koordinálják azokat.

            6.   Titoktartás

                  6.1.

                  A felek minden, ezen együttműködési megállapodás és mellékletei alapján kapott információ védelmezéshez szükséges ésszerű óvintézkedést megtesznek. Az egyik fél – a másik fél tájékoztatásával – kijelölheti azokat az információrészeket, amelyeket a közzététel alól mentesülőnek ítél.

                  6.2.

                  A felek megállapodnak abban, hogy – a szabályaik, szabályozásaik és jogszabályaik szerint előírt mértékben – garantálják a másik féltől az ezen együttműködési megállapodás és mellékletei alkalmazásában kapott minősített adatok védelmét.

                  6.3.

                  Különösen szabályaikra, szabályozásaikra és jogszabályaikra is figyelemmel, a felek nem teszik közzé az ezen együttműködési megállapodás és mellékletei alapján egymástól kapott, jogvédettnek minősülő információkat. Az említett információkat szabályaikkal összhangban jelölik ilyen információként.

                  6.4.

                  A felek – szükség esetén – az ezen együttműködési megállapodás és mellékletei alapján szolgáltatott minősített adatok védelmére irányuló további eljárásokra vonatkozó munkarendről állapodnak meg. Az említett eljárások tartalmazzák mindkét fél lehetőségét annak ellenőrzésére, hogy a másik fél milyen védelmi intézkedéseket vezetett be.

            7.   A felek vegyes bizottsága

                  7.1.

                  Létrejön a felek képviselőiből álló vegyes bizottság. A vegyes bizottságban mindkét fél egy-egy képviselője társelnököl. A vegyes bizottság felel az ezen együttműködési megállapodás mellékleteinek tényleges működéséért, ideértve a mellékletek elfogadását is.

                  7.2.

                  A vegyes bizottság ülését legalább évente egyszer összehívják az ezen együttműködési megállapodás mellékletei végrehajtásának felülvizsgálatára, és költséghatékony módon szervezik meg. Bármelyik fél bármikor kérheti a vegyes bizottság ülésének összehívását.

                  7.3.

                  A vegyes bizottság az ezen együttműködési megállapodás mellékleteinek működéséhez és végrehajtásához tartozó bármely kérdést tárgyalhat. Különösen a következők tartoznak felelősségi körébe:

                              a)

                              az ezen együttműködési megállapodás mellékleteinek alkalmazásához és végrehajtásához kapcsolódó bármely kérdés megoldása;

                              b)

                              az ezen együttműködési megállapodás mellékletei működését javító lehetőségek mérlegelése, valamint adott esetben a feleknek szóló ajánlások megfogalmazása a megállapodás módosítása érdekében;

                              c)

                              az ezen együttműködési megállapodás mellékleteinek és munkarendjének az elfogadása a mellékletek vagy azok módosításainak alkalmazási körén belül;

                              d)

                              az ezen együttműködési megállapodás és mellékletei végrehajtásához kapcsolódó, pénzügyi és erőforrásokkal összefüggő kérdések mérlegelése; továbbá

                              e)

                              az ezen együttműködési megállapodás és mellékletei értelmezésével vagy alkalmazásával kapcsolatban felmerülő bármilyen nézeteltérés vagy vitás kérdés rendezése.

                  7.4.

                  A vegyes bizottság a megfelelő feleket képviselő elnökök közötti megállapodás alapján működik.

            8.   Vitarendezés

                  8.1.

                  Az ezen együttműködési megállapodás kapcsán felmerülő bármely kérdéssel kapcsolatban bármelyik fél kérhet a másik féltől konzultációt. A másik fél az ilyen megkeresésre azonnal válaszol, és 45 napon belül a felek által megállapított időpontban megkezdi a konzultációt.

                  8.2.

                  A felek minden lehetséges erőfeszítést megtesznek az ezen együttműködési megállapodás szerinti együttműködésükkel kapcsolatban felmerülő nézeteltérések lehető legalacsonyabb technikai szinten, konzultáció útján történő rendezésére.

                  8.3.

                  Amennyiben valamely nézeteltérés nem rendeződik az e cikk 8.2. bekezdésében előírtaknak megfelelően, a vitás kérdést bármelyik fél a vegyes bizottság elé utalhatja, amely az ezen együttműködési megállapodás 7. cikkével összhangban konzultál a kérdésről annak tárgyalásos úton történő rendezése érdekében.

                  8.4.

                  A pénzgazdálkodási kérdésből felmerülő bármely vitás kérdés kezelésekor az ezen cikk 8.1–8.3. bekezdésének ellenére, a pénzügyi és igazgatási keretmegállapodás vitarendezési rendelkezéseit kell alkalmazni.

                  8.5.

                  Ezen együttműködési megállapodás egyetlen rendelkezése sem minősül a felek bármely kiváltságáról és mentességéről való lemondásnak.

            9.   Hatálybalépés, módosítások és megszűnés

                  9.1.

                  Ez az együttműködési megállapodás a hatálybalépéséig az aláírás időpontjától kezdve ideiglenesen alkalmazandó.

                  9.2.

                  Ez az együttműködési megállapodás azon a napon lép hatályba, amelyen a felek írásban értesítették egymást arról, hogy a megállapodás hatálybalépéséhez szükséges belső eljárásaik lezárultak, és megszűnéséig hatályban marad.

                  9.3.

                  Ezt az együttműködési megállapodást bármelyik fél bármikor megszüntetheti. A megszüntetésre sor kerülhet a másik fél számára hat hónappal korábban írásban megküldött felmondás útján, kivéve, ha a felek ezen időszak lejárta előtt közös megegyezéssel visszavonják az említett felmondást.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            Per la Unió Europea

            За Международната организация за гражданско въздухоплаване
            Por la Organización Internacional de Aviación Civil
            Za Mezinárodní organizaci pro civilní letectví
            For Organisationen for International Civil Luftfart
            Für die Internationale Zivilluftfahrt-Organisation
            Rahvusvahelise Tsiviillennunduse Organisatsiooni nimel
            Για τη Διεθνή Οργάνωση Πολιτικής Αεροπορίας
            For The International Civil Aviation Organisation
            Pour l’Organisation de l’aviation civile internationale
            Per l’Organizzazione internazionale dell’aviazione civile
            Starptautiskās Civilās aviācijas organizācijas vārdā
            Tarptautinės Civilinės aviacijos organizacijos vardu
            A Nemzetközi Polgári Repülési Szervezet részéről
            Għall-Organizzazzjoni tal-Avjazzjoni Ċivili Internazzjonali
            Voor de Internationale Burgerluchtvaartorganisatie
            W imieniu Organizacji Międzynarodowego Lotnictwa Cywilnego
            Pela Organização da Aviação Civil Internacional
            Pentru Organizația Aviației Civile Internaționale
            Za Medzinárodnú organizáciu civilného letectva
            Za Mednarodno organizacijo civilnega letalstva
            Kansainvälisen siviili-ilmailujärjestön puolesta
            För internationella civila luftfartsorganisationen


title: 2012/802/EU: Az Európai Parlament határozata ( 2012. október 23. ) az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. október 23. ) az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               20.12.2012

               HU

               Az Európai Unió Hivatalos Lapja

               L 350/82

         AZ EURÓPAI PARLAMENT HATÁROZATA
   (2012. október 23.)
   az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/802/EU)
   AZ EURÓPAI PARLAMENT,

               —

               tekintettel az Európai Gyógyszerügynökség 2010-es pénzügyi évre vonatkozó végleges éves beszámolójára,

               —

               tekintettel az Európai Gyógyszerügynökség 2010-es pénzügyi évre vonatkozó éves beszámolójáról szóló számvevőszéki jelentésre, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7–0051/2012),

               —

               tekintettel az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítés elhalasztásáról szóló, 2012. május 10-i határozatára (2), a határozatot kísérő állásfoglalására, valamint az ügynökség ügyvezető igazgatójának válaszaira,

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Gyógyszerügynökség létrehozásáról szóló 726/2004/EK európai parlamenti és tanácsi rendeletre (4) és különösen annak 68. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel az Európai Parlament, a Tanács és a Bizottság által 2012 júniusában – a 2009 márciusában létrehozott, a decentralizált ügynökségekkel foglalkozó intézményközi munkacsoport munkájának eredményeképpen – elfogadott, a decentralizált ügynökségekről szóló együttes nyilatkozatra és az ahhoz mellékelt közös megközelítésre és különösen a közös megközelítés irányításra, működésre, programozásra, elszámoltathatóságra és átláthatóságra vonatkozó szakaszaira,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság második jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7–0298/2012),

               1.

               mentesítést ad az Európai Gyógyszerügynökség ügyvezető igazgatója számára az Ügynökség 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Gyógyszerügynökség ügyvezető igazgatójának, a Tanácsnak, a Bizottságnak és a Számvevőszéknek, valamint gondoskodjon közzétételükről az Európai Unió Hivatalos Lapjában (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 27. o.

      (2)  HL L 286., 2012.10.17., 377. o.

      (3)  HL L 248., 2002.9.16., 1. o.

      (4)  HL L 136., 2004.4.30., 1. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. október 23.)
      az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Gyógyszerügynökség 2010-es pénzügyi évre vonatkozó végleges éves beszámolójára,

                  —

                  tekintettel az Európai Gyógyszerügynökség 2010-es pénzügyi évre vonatkozó éves beszámolójáról szóló számvevőszéki jelentésre, az ügynökség válaszaival együtt (1),

                  —

                  tekintettel a Tanács 2012. február 21-i ajánlására (06083/2012 — C7–0051/2012),

                  —

                  tekintettel az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítés elhalasztásáról szóló, 2012. május 10-i határozatára (2), a határozatot kísérő állásfoglalására, valamint az ügynökség ügyvezető igazgatójának válaszaira,

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

                  —

                  tekintettel az Európai Gyógyszerügynökség létrehozásáról szóló 726/2004/EK európai parlamenti és tanácsi rendeletre (4) és különösen annak 68. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel az Európai Parlament, a Tanács és a Bizottság által 2012 júniusában – a 2009 márciusában létrehozott, a decentralizált ügynökségekkel foglalkozó intézményközi munkacsoport munkájának eredményeképpen – elfogadott, a decentralizált ügynökségekről szóló együttes nyilatkozatra és az ahhoz mellékelt közös megközelítésre és különösen a közös megközelítés irányításra, működésre, programozásra, elszámoltathatóságra és átláthatóságra vonatkozó szakaszaira,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság második jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7–0298/2012),

                  A.

                  mivel 2012. május 10-én az Európai Parlament elhalasztotta az Európai Gyógyszerügynökség (a továbbiakban: az ügynökség) mentesítéséről és 2010-es pénzügyi évre vonatkozó elszámolásának lezárásáról szóló határozatát,

                  B.

                  mivel az ügynökség jelentős részben orvosolta a 2012. május 10-i jelentésben megjelölt hiányosságokat, és 2012. július 2-i és 6-i, valamint 2012. augusztus 2-i, 7-i és 24-i levelében lényegi tájékoztatást adott a költségvetési hatóságnak,

                  C.

                  mivel a mentesítés az Európai Parlament által alkalmazott megfelelő eszköz, amely tényszerű és érdemi érvek alapján történő döntést tesz szükségessé; ebben az összefüggésben emlékeztet a jelenleg hatályos szabályokra, azaz az Európai Közösségek tisztviselőinek személyzeti szabályzatára, az Európai Közösségek egyéb alkalmazottainak alkalmazási feltételeire, az Európai Közösségek általános költségvetésére alkalmazandó költségvetési rendeletre, az ügynökséget létrehozó rendeletre, valamint az ügynökség által kialakított konkrét szakpolitikákra és eljárásokra,

                  1.

                  emlékeztet az ügynökség munkájának jelentőségére, mivel a lehető legjobb tudományos tanácsadást nyújtja a tagállamoknak és az intézményeknek az emberi, illetve állatgyógyászati felhasználásra szánt gyógyszerek minőségének, biztonságának és hatásosságának értékelésével kapcsolatos kérdésekben;

         A 2009. évi mentesítés nyomon követése

                  2.

                  megjegyzi, hogy az igazgatótanács 2012. június 7-én jóváhagyta a közbeszerzéssel és szerződésekkel foglalkozó tanácsadó bizottság új felépítését és hatáskörét; üdvözli, hogy a költségvetési hatóság 2009. pénzügyi évre vonatkozó mentesítésről szóló jelentésében kérteknek megfelelően az ügynökség többéves közbeszerzési tervet léptetett életbe a 2012–2014-es időszakra;

         Átvitt előirányzatok és törlések

                  3.

                  emlékeztet rá, hogy a Számvevőszék jelentése szerint a 2010-es pénzügyi évben magas volt az átvitelek szintje, és nem tartották tiszteletben az évenkéntiség költségvetési alapelvét; üdvözli, hogy az ügynökség megerősítette a díjbevételek előrejelzésére irányuló eljárásait, létrehozva egy csoportot, amely a gyógyszeriparral szoros együttműködésben elemzi a gyógyszeripari termékkel kapcsolatos kutatás helyzetét, annak ügynökséghez való benyújtását megelőzően; tudomásul veszi az ügynökség arra vonatkozó határozott kötelezettségvállalását, hogy együttműködik a Bizottság Költségvetési Főigazgatóságával annak érdekében, hogy a költségvetési rendelet jelenlegi felülvizsgálatával stabil keretrendszer jöjjön létre;

                  4.

                  teljes mértékben támogatja az ügynökség végrehajtói és igazgatási szinten tett erőfeszítéseit, amelyek a tagállamok nemzeti hatóságai által a szolgáltatásokért biztosított fizetési rendszer reformjára irányulnak, amely rendszernek egyértelműen a valós költségeken kell alapulnia; üdvözli az ügynökség azon kezdeményezését, hogy új javaslatot készít, amelyet benyújt az igazgatótanácsnak; sürgeti az igazgatótanácsot, elvárva, hogy haladéktalanul folytasson vitát és határozzon erről a fizetési rendszerről;

         Átláthatóság és az összeférhetetlenség kezelése

                  5.

                  tudomásul veszi, hogy az ügynökség 2012 novemberében az érdekelt felek széles körét egybegyűjtve workshopot rendez, hogy kidolgozza a nyilvánosság klinikai kísérletekkel kapcsolatos adatokhoz való hozzáférésének módozatait, valamint tudomásul veszi, hogy előrehaladott az ügynökség tudományos személyzetének kiválasztása és képzése, amelynek célja a nyers adatok elemzésének megerősítése;

                  6.

                  tudomásul veszi, hogy az ügynökség javította az érdekeltségi nyilatkozatok megvizsgálásával kapcsolatos rendszeres előzetes és utólagos ellenőrzések hatókörét és módszereit, és üdvözli az ügynökség azon döntését, hogy évente értékelni fogja az érdekeltségi nyilatkozatokkal kapcsolatos felülvizsgált politikáját; ezért kéri az ügynökséget, hogy hathavonta tájékoztassa a mentesítésért felelős hatóságot felülvizsgált politikájának végrehajtásáról és különösen a rendszeres előzetes és utólagos ellenőrzésekről;

                  7.

                  megelégedettséggel veszi tudomásul, hogy az ügynökség megkezdte egyes tudományos bizottságok – elsőként 2012 júliusában a gyermekgyógyászati bizottság (PDCO)) – ülései jegyzőkönyveinek közzétételét; tudomásul veszi, hogy a jegyzőkönyvek valamennyi tudományos bizottság ülésére kiterjedő közzétételének folyamata csak 2013 végére zárul le;

                  8.

                  tudomásul veszi, hogy az ügynökség az SAP számviteli szoftver központi pénzügyi rendszerként történő bevezetésével kezelte a pénzügyi folyamatokkal és a feladatok nem megfelelő elkülönítéséből adódóan a kifizetések feldolgozása terén felmerülő lehetséges összeférhetetlenségekkel kapcsolatban megjelölt aggályokat;

                  9.

                  rámutat, hogy 2012 júniusában az ügynökségnél történt egy „forgóajtó-effektus” típusú eset, amikor a Jogi Szolgálat korábbi vezetője vezető ügyvédként állást vállalt egy egyesült államokbeli székhelyű ügyvédi irodában, amelynek számos gyógyszeripari vállalat az ügyfele; tudomásul veszi, hogy az ügyvezető igazgató kezdeményezte a Jogi Szolgálat korábbi vezetője által elvégzett munka felülvizsgálatát; felkéri az ügynökséget, hogy 2012 végéig tájékoztassa a mentesítésért felelős hatóságot a felülvizsgálat eredményéről;

                  10.

                  tudomásul veszi, hogy az ügynökség megvizsgálta és összevetette az önéletrajzokkal azon szakértőinek és bizottsági tagjainak érdekeltségi nyilatkozatait, akik 2012. január 1. és május 31. között részt vettek az ügynökség tevékenységeiben; megállapítja, hogy a szakértők és bizottsági tagok mintegy 54 %-a frissített önéletrajzot nyújtott be az ügynökségnek; felszólítja az ügynökséget, hogy a következő mentesítési eljárás kezdetéig tájékoztassa a mentesítésért felelős hatóságot a fennmaradó 46 %-ra vonatkozó vizsgálati eljárás időrendjéről és eredményéről;

                  11.

                  üdvözli az ügynökség kezdeményezését, melynek értelmében honlapján közzéteszi vezető beosztású alkalmazottai és a gyógyszerkészítmények értékelésével foglalkozó szakértők érdekeltségi nyilatkozatait; érdeklődéssel veszi tudomásul, hogy a szakértők jegyzéke összeférhetetlenségi kockázatuk szintjét is jelzi; üdvözli az ügynökség arra irányuló kötelezettségvállalását, hogy 2013 első negyedévétől kezdve az érdekeltségi nyilatkozatok mellett a szakértők adatbázisában szereplő tudományos szakértők szakmai hátterét és végzettségeit is közzéteszi, és az elkövetkező mentesítési eljárások során szorosan figyelemmel fogja kísérni a közzétételt;

                  12.

                  üdvözli az ügynökség azon bejelentését, hogy bevezeti az érdekeltségi nyilatkozatok előzetes és utólagos ellenőrzésének rendszerét, nevezetesen azáltal, hogy szúrópróbaszerűen összehasonlítja őket a nemzeti szakértők által beadott önéletrajzokkal és egyéb információkkal; kéri, hogy az ügynökség közölje a költségvetési ellenőrző hatósággal ezen új rendszer bevezetésének pontos ütemtervét;

                  13.

                  osztja az ügynökség azon álláspontját, hogy az érdekeltségi nyilatkozatok megbízhatóságának és őszinteségének magas szintje csak akkor érhető el, ha a gyógyszeripari vállalatok maguk is nyilvánosságra hozzák azon szakértők és kutatóközpontok jegyzékét, akikkel együttműködnek, továbbá a számukra kifizetett összegeket; osztja az ügynökség azon álláspontját, hogy meg kell vizsgálni egy jogalkotási kezdeményezés helytállóságát ezen a területen;

                  14.

                  elismeri az ügynökség arra irányuló erőfeszítéseit, hogy orvosolja a mentesítésért felelős hatóság összeférhetetlenségek megelőzésével és kezelésével kapcsolatos aggályait; megemlíti különösen a Belső Ellenőrzési Szolgálat (IAS) által az összeférhetetlenségek kezelésével kapcsolatban feltárt esetek felülvizsgálatára, illetve a Pandemrix gyógyászati termék értékelésében részt vevő szakértők lehetséges összeférhetetlenségeinek felülvizsgálatára vonatkozóan a mentesítésért felelős hatóságnak benyújtott 2012. június 29-i és 2012. augusztus 7-i jelentéseket;

                  15.

                  határozott meggyőződése, hogy a jelenleg hatályos szabályok be nem tartása esetén meg kell tenni a szükséges lépéseket; úgy véli, hogy ilyen esetekben az ügynökségnek pontos ütemtervvel ellátott cselekvési tervet kell készítenie a hiányosságok kiküszöbölésére, és hogy annak végrehajtását az Európai Parlamentnek kell felügyelnie, valamint hogy ezeket a problémákat a lehetséges joghézagok megszüntetése érdekében a jelenlegi szabályok módosításával kell kiküszöbölni;

                  16.

                  felhívja az ügynökséget, hogy éves tevékenységi jelentéseiben szenteljen külön szakaszt az összeférhetetlenségek megelőzése és kezelése érdekében tett intézkedések leírásának, amelynek többek között az alábbiakra kell kitérnie:

                              —

                              az ellenőrzött állítólagos összeférhetetlenségi esetek száma,

                              —

                              a „forgóajtó-effektus” típusú esetek száma,

                              —

                              a különböző típusú esetekben hozott intézkedések,

                              —

                              a bizalommal való visszaélés miatt indított eljárások száma és eredménye,

                              —

                              az alkalmazott szankciók;

                        kéri az ügynökséget, hogy tájékoztassa a mentesítésért felelős hatóságot a megtett részletes intézkedésekről;

                  17.

                  fel kívánja hívni a figyelmet arra, hogy az illetékes bizottság szoros kapcsolatban áll az ügynökséggel, mivel évente legalább egyszer eszmecserére hívja meg az ügyvezető igazgatót, képviselői közül kapcsolattartó személyt jelölt ki és kétévente látogatásokat tesz az ügynökségnél; emlékeztet rá, hogy a legutóbbi látogatásra 2011 júniusában került sor;

                  18.

                  üdvözli általánosságban a fent említett, a decentralizált ügynökségekről szóló együttes nyilatkozatot és közös megközelítést; amelyek bizonyos, a mentesítési eljárás szempontjából lényeges témákkal foglalkoznak, illetve ilyen témákra térnek ki; és úgy véli, hogy a közös megközelítéssel kapcsolatos nyomon követésre vonatkozó, a Bizottság által 2012 végéig előterjesztendő ütemterv megfelelően figyelembe fogja venni ezeket a témákat;

                  19.

                  a mentesítésről szóló határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (6).

         (1)  HL C 366., 2011.12.15., 27. o.

         (2)  HL L 286., 2012.10.17., 377. o.

         (3)  HL L 248., 2002.9.16., 1. o.

         (4)  HL L 136., 2004.4.30., 1. o.

         (5)  HL L 357., 2002.12.31., 72. o.

         (6)  HL L 286., 2012.10.17., 388. o.


title: 2010/697/EU: A Tanács határozata ( 2010. október 21. ) az egyrészről az Európai Közösségek és tagállamaik, másrészről a Marokkói Királyság közötti társulás létrehozásáról szóló euromediterrán megállapodással létrehozott Társulási Tanácsban a szociális biztonsági rendszerek koordinálása érdekében elfogadásra kerülő rendelkezésekkel kapcsolatosan képviselendő európai uniós álláspontról#Tervezet – Az egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodással létrehozott Társulási Tanács …/… határozata (…) az euromediterrán megállapodásban foglalt, a szociális biztonsági rendszerek koordinálására vonatkozó rendelkezésekről

text:
               23.11.2010

               HU

               Az Európai Unió Hivatalos Lapja

               L 306/1

         A TANÁCS HATÁROZATA
   (2010. október 21.)
   az egyrészről az Európai Közösségek és tagállamaik, másrészről a Marokkói Királyság közötti társulás létrehozásáról szóló euromediterrán megállapodással létrehozott Társulási Tanácsban a szociális biztonsági rendszerek koordinálása érdekében elfogadásra kerülő rendelkezésekkel kapcsolatosan képviselendő európai uniós álláspontról
   (2010/697/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (2) bekezdésének b) pontjára, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodás (1) (a továbbiakban: a megállapodás) 67. cikke értelmében a Társulási Tanács a megállapodás hatálybalépését követő év végét megelőzően rendelkezéseket hoz a megállapodás 65. cikkében meghatározott, a szociális biztonsági rendszerek koordinálására vonatkozó alapelvek végrehajtása céljából.

               (2)

               Az európai szomszédságpolitika keretében a Társulási Tanács által 2005. július 27-én elfogadott EU-Marokkó cselekvési terv 29. célkitűzésének harmadik francia bekezdése kimondja, hogy a Társulási Tanácsnak határozatot kell elfogadnia a megállapodás 65. cikkének végrehajtása céljából.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikke értelmében – továbbá a szóban forgó jegyzőkönyv 4. cikkének sérelme nélkül – e tagállamok nem vesznek részt e határozat elfogadásában, az rájuk nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A megállapodás 67. cikkének végrehajtásáról szóló, az egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodással létrehozott Társulási Tanácsban képviselendő európai uniós álláspontnak az e határozathoz csatolt társulási tanácsi határozattervezeten kell alapulnia.
   2. cikk
   Ez a határozat az elfogadásának napján lép hatályba.

      Kelt Luxembourgban, 2010. október 21-én.

            a Tanács részéről

            az elnök

         J. MILQUET

      (1)  HL L 70., 2000.3.18., 2. o.

      Tervezet
      Az egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodással létrehozott
      TÁRSULÁSI TANÁCS …/… HATÁROZATA
      (…)
      az euromediterrán megállapodásban foglalt, a szociális biztonsági rendszerek koordinálására vonatkozó rendelkezésekről
      A TÁRSULÁSI TANÁCS,
      tekintettel egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euro-mediterrán megállapodásra (1) és különösen annak 67. cikkére,
      mivel:

                  (1)

                  Az egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodás (a továbbiakban: a megállapodás) 65–68. cikke a tagállamok és Marokkó szociális biztonsági rendszereinek koordinálásáról rendelkezik. A 65. cikk megállapítja a koordinálásra vonatkozó alapelveket.

                  (2)

                  A megállapodás 67. cikke előírja, hogy a megállapodás hatálybalépését követő év végét megelőzően a Társulási Tanácsnak a 65. cikkben meghatározott alapelvek végrehajtása érdekében társulási tanácsi határozatot kell elfogadnia.

                  (3)

                  Az európai szomszédságpolitika keretében a Társulási Tanács által 2005. július 27-én elfogadott EU–Marokkó cselekvési terv 29. célkitűzésének harmadik francia bekezdése kimondja, hogy határozatot kell elfogadni a megállapodás 65. cikkének végrehajtása érdekében.

                  (4)

                  A megkülönböztetés tilalma elvének alkalmazása tekintetében ez a határozat nem biztosít a másik szerződő fél területén felmerülő bizonyos, az első szerződő fél jogszabályai értelmében figyelembe nem vett tényekből vagy eseményekből eredő további jogokat, kivéve egyes ellátások exportjára való jogosultságot.

                  (5)

                  E határozat alkalmazásában a marokkói munkavállalók családi ellátásra való jogosultsága attól a feltételtől függ, hogy családtagjaik a munkavállalóval együtt jogszerűen tartózkodnak-e abban a tagállamban, ahol a munkavállalót foglalkoztatják. Ez a határozat nem állapít meg családi ellátásra való jogosultságot azon családtagok számára, akiknek a lakóhelye egy másik államban – például Marokkóban – található.

                  (6)

                  A 859/2003/EK tanácsi rendelet (2) az 1408/71/EGK és az 574/72/EGK rendelet rendelkezéseit már azon harmadik országbeli állampolgárokra is kiterjeszti, akikre e rendelkezések hatálya kizárólag állampolgárságuk miatt nem terjed ki. A 859/2003/EK rendeletben már tartalmazza a biztosítási időszak összesítésének elvét, miszerint a megállapodás 65. cikkének (2) bekezdése értelmében bizonyos ellátásokra való jogosultság tekintetében össze lehet számítani a marokkói munkavállalók által a különböző tagállamokban szerzett biztosítási időszakokat.

                  (7)

                  A koordinálásra vonatkozó szabályok könnyebb alkalmazása érdekében szükség lehet olyan különleges rendelkezések megállapítására, amelyek megfelelnek a marokkói jogszabályok különös jellemzőinek.

                  (8)

                  Annak biztosítására, hogy a tagállamok és Marokkó szociális biztonsági rendszereinek koordinálása zavartalanul folyjon, különleges rendelkezéseket kell hozni a tagállamok és Marokkó közötti, illetve az érintett személy és az illetékes állam intézménye közötti együttműködésre.

                  (9)

                  Átmeneti rendelkezéseket kell elfogadni az e határozat hatálya alá tartozó személyek védelmére és annak biztosítására, hogy e határozat hatálybalépése következtében ne veszítsenek el jogosultságokat,

            ELFOGADTA EZT A HATÁROZATOT:
      I.   RÉSZ

         ÁLTALÁNOS RENDELKEZÉSEK

      1. cikk
      Fogalommeghatározások
      (1)   E határozat alkalmazásában:
      a)   „megállapodás”: az egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodás;
      b)   „rendelet”: a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (3), amint azt az Európai Unió tagállamaiban alkalmazzák;
      c)   „végrehajtási rendelet”: a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (4);
      d)   „tagállam”: az Európai Unió valamely tagállama;
      e)   „munkavállaló”:

                  i.

                  a tagállami jogszabályok alkalmazásában a rendelet 1. cikkének a) pontjában meghatározott munkavállalói tevékenységet folytató személy;

                  ii.

                  a marokkói jogszabályok alkalmazásában az adott jogszabályban meghatározott munkavállalói tevékenységet folytató személy;

            f)   „családtag”:

                  i.

                  a tagállami jogszabályok alkalmazásában a rendelet 1. cikkének i) pontjában meghatározott családtag;

                  ii.

                  a marokkói jogszabályok alkalmazásában az adott jogszabályban meghatározott családtag;

            g)   „jogszabályok”:

                  i.

                  a tagállamok vonatkozásában a rendelet 1. cikkének l) pontjában meghatározott jogszabályok;

                  ii.

                  Marokkó vonatkozásában a Marokkóban alkalmazandó vonatkozó jogszabályok szerint.

            h)   „ellátások”:

                  i.

                  a tagállamok vonatkozásában a rendelet 3. cikkében meghatározott jogszabályok;

                  ii.

                  Marokkó vonatkozásában a Marokkóban biztosított megfelelő ellátások;

            i)   „exportálható ellátások”:

                  i.

                  a tagállamok vonatkozásában:

                              —

                              öregségi nyugdíjak,

                              —

                              túlélő hozzátartozói nyugdíjak,

                              —

                              munkahelyi baleset vagy foglalkozási megbetegedés után járó nyugdíjak,

                              —

                              munkahelyi balesethez vagy foglalkozási megbetegedéshez kapcsolódó rokkantsági nyugdíjak,

                        a rendelet értelmében, az említett rendelet X. mellékletében felsorolt különleges, nem járulékalapú pénzbeli ellátások kivételével;

                  ii.

                  Marokkó vonatkozásában a marokkói jogszabályokban biztosított megfelelő ellátások, kivéve az e határozat I. mellékletében felsorolt, különleges, nem járulékalapú pénzbeli ellátásokat.

            (2)   A határozatban használt egyéb meghatározások:

                  a)

                  a tagállamok vonatkozásában a rendeletben és a végrehajtási rendeletben foglaltak szerint értendők;

                  b)

                  Marokkó vonatkozásában a Marokkóban alkalmazandó vonatkozó jogszabályok szerint értendők.

            2. cikk
      Személyi hatály
      E határozat az alábbi személyekre vonatkozik:

                  a)

                  marokkói állampolgársággal rendelkező munkavállalók, akiket valamely tagállamban jogszerűen foglalkoztatnak vagy foglalkoztattak, és egy vagy több tagállam jogszabályainak hatálya alá tartoznak vagy tartoztak, valamint túlélő hozzátartozóik;

                  b)

                  az a) pontban meghatározott munkavállalók családtagjai, amennyiben e családtagok az érintett munkavállalóval együtt, annak foglakoztatása időtartama alatt jogszerűen tartózkodnak vagy tartózkodtak a tagállamban;

                  c)

                  valamely tagállam állampolgárságával rendelkező munkavállalók, akiket Marokkó területén jogszerűen foglalkoztatnak vagy foglalkoztattak, és a marokkói jogszabályok hatálya alá tartoznak vagy tartoztak, valamint túlélő hozzátartozóik, és

                  d)

                  a c) pontban meghatározott munkavállalók családtagjai, amennyiben e családtagok az érintett munkavállalóval együtt, annak foglalkoztatása időtartama alatt jogszerűen tartózkodnak vagy tartózkodtak Marokkóban.

            3. cikk
      Egyenlő bánásmód
      (1)   A marokkói állampolgársággal rendelkező, valamely tagállamban jogszerűen foglalkoztatott munkavállalók, valamint a velük jogszerűen tartózkodó családtagjaik az 1. cikk (1) bekezdésének h) pontja értelmében vett ellátások vonatkozásában az állampolgárság alapján történő megkülönböztetéstől mentes, a foglalkoztatásuk szerinti tagállam állampolgárai számára biztosítottal megegyező bánásmódban részesülnek.
      (2)   A valamely tagállam állampolgárságával rendelkező, és Marokkóban jogszerűen foglalkoztatott munkavállalók, valamint a velük jogszerűen tartózkodó családtagjaik az 1. cikk (1) bekezdésének h) pontja értelmében vett ellátások vonatkozásában az állampolgárság alapján történő megkülönböztetéstől mentes, a marokkói állampolgárok számára biztosítottal megegyező bánásmódban részesülnek.
      II.   RÉSZ

         A TAGÁLLAMOK ÉS MAROKKÓ KÖZÖTT FENNÁLLÓ KAPCSOLAT

      4. cikk
      Mentesség a lakóhellyel kapcsolatos kikötés alól
      (1)   Az 1. cikk (1) bekezdésének i) pontja szerinti exportálható ellátások, amelyekre a 2. cikk a) és c) pontjában meghatározott személyek jogosultak, nem csökkenthetők, nem módosíthatók, nem függeszthetők fel, nem vonhatók vissza vagy foglalhatók le azzal az indokkal, hogy a kedvezményezett lakóhelye:

                  i.

                  a tagállami jogszabályokban meghatározott ellátások esetében Marokkó területén, vagy

                  ii.

                  a marokkói jogszabályokban meghatározott ellátások esetében valamely tagállam területén van.

            (2)   A munkavállalók 2. cikk b) pontjában meghatározott családtagjai ugyanúgy jogosultak az 1. cikk (1) bekezdésének i) pontja szerinti exportálható ellátásokra, mint az érintett tagállam állampolgárságával rendelkező munkavállaló Marokkó területén lakóhellyel rendelkező családtagjai.
      (3)   A munkavállalók 2. cikk d) pontjában meghatározott családtagjai ugyanúgy jogosultak az 1. cikk (1) bekezdésének i) pontja szerinti exportálható ellátásokra, mint a marokkói állampolgársággal rendelkező munkavállaló valamely uniós tagállam területén lakóhellyel rendelkező családtagjai.
      III.   RÉSZ

         VEGYES RENDELKEZÉSEK

      5. cikk
      Együttműködés
      (1)   A tagállamok és Marokkó tájékoztatják egymást a jogszabályaikban bekövetkező minden olyan változásról, amely ezen határozat végrehajtását érintheti.
      (2)   E határozat alkalmazásában a tagállamok és Marokkó hatóságai és intézményei kölcsönösen segítik egymást, és úgy járnak el, mintha saját jogszabályaikat hajtanák végre. Az említett hatóságok és intézmények által nyújtott igazgatási segítség főszabályként díjmentes. Ugyanakkor a tagállamok és Marokkó illetékes hatóságai megállapodhatnak meghatározott költségek visszatérítéséről.
      (3)   A tagállamok és Marokkó hatóságai és intézményei e határozat alkalmazásában közvetlen kapcsolatot tarthatnak fenn egymással és az érintett személyekkel vagy azok képviselőivel.
      (4)   Az e határozat hatálya alá tartozó intézmények és személyek e határozat helyes végrehajtásának biztosítása érdekében kötelesek egymást kölcsönösen tájékoztatni, és együttműködni.
      (5)   Az érintett személyeknek a lehető legkorábban értesíteniük kell az illetékes tagállam vagy Marokkó, amennyiben utóbbi az illetékes állam, és a lakóhely szerinti tagállam vagy Marokkó intézményeit, amennyiben az utóbbi a lakóhely szerinti tagállam a személyi vagy családi helyzetükben bekövetkezett minden olyan változásról, amely hatással van az e határozatban foglalt ellátásokra való jogosultságukra.
      (6)   Az (5) bekezdésben foglalt értesítési kötelezettség megsértése a nemzeti jognak megfelelő, arányos intézkedések alkalmazását vonhatja maga után. Mindazonáltal ezeknek az intézkedéseknek egyenértékűnek kell lenniük a hazai jogban hasonló helyzetekre alkalmazandó intézkedésekkel, és nem lehetetleníthetik el vagy nem nehezíthetik meg aránytalan mértékben az igénylők számára az e határozat értelmében őket megillető jogok gyakorlását.
      (7)   A tagállamok és Marokkó olyan nemzeti rendelkezéseket hozhatnak, amelyek az ellátásra való jogosultság ellenőrzésére vonatkozó feltételeket állapítanak meg annak figyelembevétele érdekében, hogy a kedvezményezettek az adós intézmény helye szerinti állam területén kívül tartózkodnak vagy rendelkeznek lakóhellyel. Az ilyen rendelkezéseknek arányosaknak és állampolgársági alapon való megkülönböztetéstől mentesnek kell lenniük, valamint összhangban kell állniuk az e határozatban foglalt elvekkel. Az ilyen rendelkezésekről értesíteni kell a Társulási Tanácsot.
      6. cikk
      Igazgatási ellenőrzések és orvosi vizsgálatok
      (1)   E cikk a 2. cikkben említett olyan személyekre vonatkozik, akik az 1. cikk (1) bekezdésének i) pontjában meghatározott exportálható ellátásokban részesülnek, valamint az e határozat végrehajtásáért felelős intézményekre.
      (2)   Amennyiben az ellátásban részesülő vagy az ellátást igénylő személy vagy családtagja valamely tagállam területén tartózkodik vagy ott lakóhellyel rendelkezik, és az adós intézmény Marokkóban található, illetve Marokkóban tartózkodik vagy lakik, és az adós intézmény valamely tagállamban található, az orvosi vizsgálatot az adós intézmény megkeresésére a kedvezményezett tartózkodási vagy lakóhelye szerinti intézmény végzi el az általa alkalmazott jogszabályokban megállapított eljárások szerint.
      Az adós intézmény szükség esetén tájékoztatja a tartózkodási vagy lakóhely szerinti intézményt a betartandó különleges követelményekről, valamint azon különleges elemekről, amelyekre az orvosi vizsgálatnak ki kell terjednie.
      A tartózkodási vagy lakóhely szerinti intézmény jelentést küld az orvosi vizsgálatot kérő adós intézménynek.
      Az adós intézmény fenntartja magának a jogot arra, hogy a kedvezményezettet egy általa választott orvossal vizsgáltassa meg, vagy az ellátásban részesülő, illetve ellátást igénylő személy tartózkodási, illetve lakóhelyén, vagy pedig az adós intézmény országában. A kedvezményezett azonban csak akkor kérhető az adós intézmény szerinti államba való visszatérésre, ha az egészségi állapota az út megtételét lehetővé teszi, valamint, ha az utazás és a szállás költségeit az adós intézmény viseli.
      (3)   Amennyiben az ellátásban részesülő vagy az ellátást igénylő személy vagy családtagja valamely tagállam területén tartózkodik vagy ott lakóhellyel rendelkezik, és az adós intézmény Marokkóban található, illetve Marokkóban tartózkodik vagy lakik, és az adós intézmény valamely tagállamban található, az igazgatási ellenőrzést az adós intézmény megkeresésére a kedvezményezett tartózkodási vagy lakóhelye szerinti intézmény végzi el.
      A tartózkodási hely vagy a lakóhely szerinti intézmény jelentést küld az igazgatási ellenőrzést kérő adós intézménynek.
      Az adós intézmény fenntartja magának a jogot arra, hogy a kedvezményezett körülményeit egy általa választott szakemberrel vizsgáltassa meg. A kedvezményezett azonban csak akkor kérhető az adós intézmény szerinti államba való visszatérésre, ha az egészségi állapota az út megtételét lehetővé teszi, valamint, ha az utazás és a szállás költségeit az adós intézmény viseli.
      (4)   Egy vagy több tagállam és Marokkó megállapodhatnak egyéb igazgatási rendelkezésekről is, amennyiben erről tájékoztatták a Társulási Tanácsot.
      (5)   A díjmentes kölcsönös igazgatási segítségnyújtásra vonatkozó, e határozat 5. cikkének (2) bekezdésében foglalt elvtől eltérően, az e cikk (2)–(3) bekezdésében említett ellenőrzések tényleges költségeit az ellenőrzéseket kérő adós intézmény megtéríti az ellenőrzések elvégzése céljából megkeresett intézménynek.
      7. cikk
      A megállapodás 90. cikkének alkalmazása
      A megállapodás 90. cikke abban az esetben alkalmazandó, ha valamely fél úgy ítéli meg, hogy a másik fél nem tett eleget az 5. és 6. cikkben meghatározott kötelezettségeinek.
      8. cikk
      A marokkói jogszabályok alkalmazására vonatkozó különös rendelkezések
      A marokkói jogszabályok alkalmazására, amennyiben szükséges, a Társulási Tanács a II. mellékletben különös rendelkezéseket állapíthat meg.
      9. cikk
      A fennálló kétoldalú megállapodásokban foglalt igazgatási eljárások
      A valamely tagállam és Marokkó között fennálló kétoldalú megállapodásokban foglalt igazgatási eljárások továbbra is alkalmazhatók, amennyiben nem sértik az érintett személyek e határozatban megállapított jogait vagy kötelezettségeit.
      10. cikk
      Az e határozat végrehajtására vonatkozó eljárásokat kiegészítő megállapodások
      Egy vagy több tagállam és Marokkó megállapodásokat köthet az e határozat végrehajtására szolgáló igazgatási eljárások kiegészítése céljából, különösen a csalások és hibák megelőzése és kiküszöbölése érdekében.
      IV.   RÉSZ

         ÁTMENETI ÉS ZÁRÓ RENDELKEZÉSEK

      11. cikk
      Átmeneti rendelkezések
      (1)   Ez a határozat a hatálybalépését megelőző időszakra vonatkozóan nem keletkeztet jogokat.
      (2)   Az (1) bekezdésre is figyelemmel, e határozat szerint jogosultság keletkezik arra az eseményre vonatkozóan is, amely e határozat hatálybalépését megelőző időszakban következett be.
      (3)   Azon ellátást, amelyet az érintett személy állampolgársága vagy lakóhelye következtében nem állapítottak meg vagy felfüggesztettek, az érintett személy kérelmére a határozat hatálybalépésének időpontjától meg kell állapítani vagy újra folyósítani kell, feltéve, hogy azokat a jogosultságokat, amelyek alapján korábban ellátást folyósítottak, nem váltották meg egy összegben.
      (4)   Amennyiben a (3) bekezdésben említett kérelmet a határozat hatálybalépésének időpontjától számított két éven belül nyújtják be, az e határozat szerint szerzett jogosultságok a határozat hatálybalépésének időpontjától hatályosak, és a tagállamok, illetve Marokkó jogszabályainak e jogosultság elvesztésére vagy elévülésére vonatkozó rendelkezései az érintett személlyel szemben nem érvényesíthetők.
      (5)   Amennyiben a (3) bekezdésben említett kérelmet a határozatnak az érintett tagállamban való hatálybalépésének időpontjától számított két évet követően nyújtják be, a nem elveszett és nem elévült jogosultságok a kérelem benyújtásának napjától hatályosak, amennyiben a tagállamok és Marokkó jogszabályai nem állapítanak meg kedvezőbb rendelkezéseket.
      12. cikk
      E határozat mellékletei
      (1)   A mellékletek e határozat elválaszthatatlan részét képezik.
      (2)   Marokkó kérésére az említett mellékletek a Társulási Tanács határozatával módosíthatók.
      13. cikk
      Hatálybalépés
      Ez a határozat az Európai Unió Hivatalos Lapjában való kihirdetését követő hónap első napján lép hatályba.

         Kelt …

               a Társulási Tanács részéről

               az elnök

         (1)  HL L 70., 2000.3.18., 2. o.

         (2)  HL L 124., 2003.5.20., 1. o.

         (3)  HL L 166., 2004.4.30., 1. o.

         (4)  HL L 284., 2009.10.30., 1. o.

         I. MELLÉKLET

            MAROKKÓ KÜLÖNLEGES, NEM JÁRULÉKALAPÚ PÉNZBELI ELLÁTÁSAINAK JEGYZÉKE

         …

         II. MELLÉKLET

            A MAROKKÓI JOGSZABÁLYOK ALKALMAZÁSÁRA VONATKOZÓ KÜLÖNLEGES RENDELKEZÉSEK

         …


title: 2011/598/EU: Az Európai Parlament határozata ( 2011. május 10. ) az Európai Alapítvány az Élet- és Munkakörülmények Javításáért 2009-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2011. május 10. ) az Európai Alapítvány az Élet- és Munkakörülmények Javításáért 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               27.9.2011

               HU

               Az Európai Unió Hivatalos Lapja

               L 250/210

         AZ EURÓPAI PARLAMENT HATÁROZATA
   (2011. május 10.)
   az Európai Alapítvány az Élet- és Munkakörülmények Javításáért 2009-es pénzügyi évre szóló költségvetésének végrehajtására vonatkozó mentesítésről
   (2011/598/EU)
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2009-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (3) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0108/2011),

               1.

               mentesítést ad az Európai Alapítvány az Élet- és Munkakörülmények Javításáért igazgatója számára az alapítvány 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 155. o.

      (2)  HL L 248., 2002.9.16., 1. o.

      (3)  HL L 139., 1975.5.30., 1. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2011. május 10.)
      az Európai Alapítvány az Élet- és Munkakörülmények Javításáért 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Alapítvány az Élet- és Munkakörülmények Javításáért 2009-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Alapítvány az Élet- és Munkakörülmények Javításáért 2009-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

                  —

                  tekintettel a Tanács 2011. február 15-i ajánlására (05892/2011 – C7-0052/2011),

                  —

                  tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (3) és különösen annak 16. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0108/2011),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

                  B.

                  mivel 2010. május 5-én a Parlament megadta a mentesítést az Élet- és Munkakörülmények Javításáért Európai Alapítvány igazgatójának az alapítvány 2008-as pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között

                              —

                              sajnálatát fejezte ki amiatt, hogy a Számvevőszék – akárcsak 2006-ban és 2007-ben – 2008-ban is hiányosságokat tárt fel a munkaerő-felvételi eljárásokban,

                              —

                              kérte, hogy az alapítvány törekedjék arra, hogy jobban felügyelje szerződéseit, és javítsa beszerzési eljárásainak programozását,

                              —

                              megjegyezte, hogy az átvitt összeg a 2008-as előirányzatok több mint 55 %-át teszi ki (4 900 000 EUR),

                  C.

                  mivel az alapítvány 2009-es költségvetése 20 200 000 EUR volt, ami a 2008-as pénzügyi évhez képest 3,8 %-os csökkenést jelent,

         Teljesítmény

                  1.

                  üdvözli, hogy az alapítvány szándéka szerint 2010-ben a Számvevőszék következő jelentéséhez csatolandó táblázatában összehasonlítja a mentesítés során vizsgált évben és az előző pénzügyi évben végrehajtott műveleteket, hogy a mentesítésért felelős hatóság jobban tudja értékelni az alapítvány teljesítményét évről évre;

                  2.

                  megjegyzi, hogy az alapítvány a 2001–2004-es munkaprogram 2007-ben már befejezett utólagos értékelést követően újabb utólagos értékelést végzett az alapítvány 2005–2008-as munkaprogramjára vonatkozóan; úgy véli, hogy ez rendkívül hasznos az alapítvány számára, mivel tanulságokkal és ajánlásokkal szolgál a későbbi programozási időszak előtt álló kihívásokat illetően; elismerését fejezi ki az alapítványnak, amiért az említett értékeléssel kimutatta, hogy:

                              —

                              pénzügyi forrásait hatékonyan használta fel munkaprogramja végrehajtásának támogatására,

                              —

                              a 2005–2008-as munkaprogramban kitűzött célokat elérte;

                  3.

                  mindazonáltal ösztönzi az alapítványt, hogy fejlessze tovább teljesítmény-ellenőrzési rendszerét (EPMS) annak biztosítása érdekében, hogy teljesítményértékelésének eredményeit figyelembe vegyék az irányítási döntéshozatal és tervezés során, és hogy végezzen rendszeres felméréseket a célközönség visszajelzéseinek összegyűjtése céljából;

                  4.

                  támogatja a külső értékelő azon ajánlását, hogy határozzák meg jobban az alapítvány célközönségét nemzeti szinten (azaz hogy az alapítványnak tovább kell-e lépnie a nemzeti hatóságokon és döntéshozókon, és el kell-e jutnia a munkáltatói szervek és munkavállalói testületek szélesebb csoportjához), valamint hogy az igazgatótanácsában jelen lévő nemzeti hatóságok alapján hozzák létre a fókuszpontok hálózatát;

         Az igazgatótanács

                  5.

                  megjegyzi, hogy az alapítvány 2005–2008-as munkaprogramjának utólagos értékelését végző külső értékelő jelentése szerint az alapítvány igazgatótanácsa a 2004-es uniós bővítést követően megnövekedett mérete, az ülések számának csökkenése és tagjainak viszonylag nagy fluktuációja miatt nem volt hatékony döntéshozatali testület; ezért felhívja az alapítványt, hogy tegyen lépéseket az igazgatótanács szerepének erősítése érdekében az alapítvány általános irányítása tekintetében; különösen ösztönzi az alapítvány igazgatótanácsát, hogy biztosítson időt a stratégiai kérdésekről/prioritásokról folytatott vitára;

         Beszerzési eljárások

                  6.

                  megállapítja, hogy a Számvevőszék egy nyílt közbeszerzési eljárás értékelésével kapcsolatban olyan hibákat és rendellenességeket állapított meg, amelyek az eljárás minőségét is érintették; ezért felhívja az alapítványt, hogy tegyen lépéseket értékelési és felülvizsgálati eljárásának javítása érdekében, hogy a jövőben ne forduljanak elő ismét ilyen hibák;

         Költségvetési gazdálkodás

                  7.

                  felhívja az alapítványt annak szavatolására, hogy az előirányzatokat csak akkor bocsássák rendelkezésre, ha a megfelelő célhoz kötött bevétel befolyt; megjegyzi, hogy a Számvevőszék jelentése szerint az alapítvány költségvetése nem vonta külön címsorok alá a célhoz kötött bevételekből finanszírozott egyes programokat, noha ezt a pénzügyi szabályzat előírta (19. cikk); megállapítja, hogy ezenkívül az egyik célhoz kötött bevételből finanszírozott program esetében az alapítvány 184 000 EUR-ra vállalt kötelezettséget, annak ellenére, hogy a célhoz kötött bevétel ténylegesen beérkezett összege csak 29 000 EUR volt;

                  8.

                  sajnálja, hogy a Számvevőszék kénytelen volt megjegyzéseket fűzni az alapítvány költségvetési és pénzügyi beszámolójához, különösen amiatt, hogy az alapítvány első ideiglenes elszámolásai komoly hiányosságokat mutattak, ami rámutat az alapítvány pénzügyi szervezetének nagyfokú gyengeségére; üdvözli, hogy az alapítvány megerősítette, hogy további képzések és erőforrások bevonása révén biztosítani fogja az év végi eljárások megfelelő lebonyolítását és be fogja tartani az elszámolások benyújtására vonatkozó határidőket;

         Emberi erőforrások

                  9.

                  felhívja az alapítványt, hogy munkaerő-felvételi eljárásainak átláthatósága érdekében igazolja a munkaerő kiválasztására vonatkozó döntéseit (pl. a jelentkezők által elérendő minimumpontszámok felvételi eljárás elején történő meghatározásának igazolásával); megjegyzi, hogy a Számvevőszék hét ellenőrzött munkaerő-felvételi eljárásnál tárt fel szabálytalanságokat e tekintetben; tudomásul veszi, hogy nem volt bizonyíték arra, hogy a felvételi bizottság még a pályázatok vizsgálata előtt meghatározta volna a felvételi beszélgetésre való behíváshoz, illetve a tartaléklistára való felvételhez szükséges minimális pontszámot;

                  10.

                  megjegyzi, hogy a munkaerő-felvételi eljárások hiányosságaira a mentesítésért felelős hatóság már 2006 óta rámutatott; ezért sürgeti az alapítványt, hogy haladéktalanul orvosolja a helyzetet, és tájékoztassa a mentesítésért felelős hatóságot az elért haladásról;

                  11.

                  ugyanakkor üdvözli, hogy az alapítvány megerősítette, hogy a jövőben tökéletesíteni fogja a felvételi eljárások dokumentálását;

         Belső ellenőrzés

                  12.

                  üdvözli, hogy az alapítvány 2010. július 1-jén rendszert vezetett be az általa kialakított szabályok és eljárások alóli kivételek rögzítésére és elemzésére („kivételek jegyzéke”);

                  13.

                  tudomásul veszi, hogy a Belső Ellenőrzési Szolgálat (IAS) korábbi ajánlások nyomon követéséről szóló dokumentumában megfogalmazott nyolc ajánlás közül kettőt végrehajtottak; megállapítja, hogy a „nagyon fontosnak” tekintett ajánlások főként a belső ellenőrzési rendszer hatékonyságára vonatkoznak (a belső ellenőrzés biztosításával kapcsolatos éves munkaprogram, az érzékeny álláshelyek felülvizsgálata és a szabálytalanságok jelentésére irányuló eljárások); felhívja ezért az alapítványt, hogy sürgősen hajtsa végre azokat;

                  14.

                  megállapítja továbbá, hogy a Belső Ellenőrzési Szolgálat 2009-ben ellenőrzést végzett a pénzgazdálkodásra vonatkozóan, és 15 – azon belül két „döntő jelentőségű” és hat „nagyon fontos” – ajánlást terjesztett elő; aggodalmának ad hangot amiatt, hogy a két döntő jelentőségű észrevétel a számviteli pozícióra („ideiglenes alkalmazott vagy tisztviselő által betöltendő pozíció”, „a Bizottság számvitelért felelős tisztviselőjének ajánlásaival összehangolandó hatáskör”), illetve a számviteli rendszerek érvényesítésére vonatkozik, míg a hat „nagyon fontos” észrevétel a pénzügyi folyamatok jobb dokumentálásának szükségességét, a beszerzés tervezését és ütemezését, az utólagos ellenőrzéseket, a visszatérítési szabályokat és a kivételek jelentését érinti; ezért sürgeti az alapítványt, hogy haladéktalanul hajtsa végre a Belső Ellenőrzési Szolgálat ajánlásait, és tájékoztassa a mentesítésért felelős hatóságot az e téren elért előrelépésekről;

                  15.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (6).

         (1)  HL C 338., 2010.12.14., 155. o.

         (2)  HL L 248., 2002.9.16., 1. o.

         (3)  HL L 139., 1975.5.30., 1. o.

         (4)  HL L 357., 2002.12.31., 72. o.

         (5)  HL L 252., 2010.9.25., 196. o.

         (6)  Elfogadott szövegek, P7_TA(2011)0163. (Lásd e Hivatalos Lap 269. oldalát.)